Tretjakovin gallerian vanhan galleriarakennuksen julkisivu on taidemaalari Viktor Vasnetsovin suunnittelema.
**Tretjakovin galleria** (ven. Госуда́рственная Третьяко́вская галере́я, *Gosudarstvennaja Tretjakovskaja galereja*) sijaitsee Moskovassa ja on eräs Euroopan suurimmista taidemuseoista. Sen laajoissa kokoelmissa on merkittävä osa venäläisen taiteen historiaa.

Historia
--------

Ilja Repin, Gallerian perustajan Pavel Tretjakovin muotokuva, 1883.Kokoelmat saivat alkunsa kahdesta maalauksesta, jotka nuori moskovalainen kauppias, tekstiilitehtailija Pavel Mihailovitš Tretjakov osti vuonna 1856.

Pavel Tretjakovin koti oli 1870-luvulla Moskovan kulttuuripiirien tärkeä henkinen keskus. Taiteenkerääjän kokoelma sisälsi runsaasti maisemamaalauksia, joita hän hankki etenkin Peredvižnikien ryhmän eli Vaeltajiksi kutsutun taiteilijayhdistyksen jäseniltä. Vaeltajiin kuuluivat muun muassa Ilja Repin, Vasili Maksimov, Vasili Surikov ja Aleksei Savrasov.

Kun Tretjakov aloitti taiteen keräilyn, hän päätti samalla perustaa suurelle yleisölle tarkoitetun venäläisen taiteen museon. Vuonna 1892 hän lahjoitti oman ja jo kuolleen veljensä taidekokoelman Moskovan kaupungille. Kokoelmissa oli tuolloin yli 3 000 teosta.

Galleriarakennukset
-------------------

Tretjakovin gallerian vanha osa rakennettiin vuosina 1902–1904, ja se sijaitsee Moskovan Kremlin eteläpuolella. 

Gallerian nykytaiteen osaston rakennus.
Gallerian nykytaiteen osasto sijaitsee 1970-luvulla rakennetussa laatikkomaisessa museorakennuksessa. Kokoelmaan kuuluu 54 000 teosta, joille rakennus on käymässä ahtaaksi. Museo ja Moskovan kaupunki ovat aloittaneet neuvottelut uudesta rakennuksesta, joka täyttäisi 2000-luvun vaatimukset. Uuden rakennuksen valmistuttua vanha rakennus purettaisiin.

Vuosina 1982–1984 suomalainen rakennusyhtiö YIT toteutti Tretjakovin gallerian yhteyteen Depositariumin, jossa on tilat taidevaraston arvokokoelmille sekä työtilat korjaus- ja restaurointitöiden asiantuntijoille. Vuosina 1985–1989 gallerian viereen rakennettiin Insinööritalokompleksi, jonka 13 900 neliömetrin tiloissa on 1 500 neliömetriä näyttelytiloja, 400-paikkainen konferenssisali ja 280-paikkainen luentosali. Lisäksi rakennettiin ja uusittiin gallerian lasikattoja. Uudisrakennusten julkisivut noudattavat vanhan Tretjakovin gallerian arkkitehtonista tyyliä. Kohde sai Suomen Betoniteollisuuden Keskusliiton Vuoden betonirakenne -palkinnon vuonna 1984.

Kokoelmat
---------

Tretjakovin kokoelmien ensimmäinen hankinta oli Vasili Hudjakovin maalaus *Kahakka suomalaisten salakuljettajien kanssa* (1853). Gallerian tunnetuimpiin töihin kuuluvat muun muassa Andrei Rubljovin *Pyhä kolminaisuus* -ikoni, *Vladimirin Jumalanäiti* -ikoni, Wassily Kandinskyn *Kompositio VII*, Aleksandr Ivanovin *Kristuksen ilmestyminen kansalle*, Repinin *Iivana Julma ja hänen poikansa Iivana* sekä Kazimir Malevitšin *Musta neliö*. Kokoelma on kasvanut vuosien varrella.

Galleria tänään
---------------

Galleria hankkii nykyään pääasiassa nykytaidetta. Nykytaiteen osuus on noin puolet gallerian 150 000 teoksen kokoelmasta, jossa on venäläistä taidetta yli tuhannen vuoden ajalta.

Tretjakovin gallerian maalauksia
--------------------------------

* Novgorodin koulukuntaKäsittä tehty Kristus (ikoni),1100-lukuNovgorodin koulukunta  
*Käsittä tehty Kristus* (ikoni),  
1100-luku
* Pihkovan koulukuntaProfeetta Elia (ikoni),1100-luku Pihkovan koulukunta  
*Profeetta Elia* (ikoni),  
1100-luku
* Vladimirin Jumalanäiti (ikoni)1100-luku*Vladimirin Jumalanäiti*   
(ikoni)  
1100-luku
* Andrei Rubljov Pyhä kolminaisuus (ikoni)1422Andrei Rubljov   
*Pyhä kolminaisuus* (ikoni)  
1422
* Orest Kiprenski A.S. Puškinin muotokuva1827Orest Kiprenski   
*A.S. Puškinin muotokuva*  
1827
* Aleksandr IvanovKristuksen ilmestyminen kansalle1837–1857Aleksandr Ivanov  
*Kristuksen ilmestyminen kansalle*  
1837–1857
* Konstantin FlavitskiRuhtinatar Tarakanova 1864Konstantin Flavitski  
*Ruhtinatar Tarakanova* 1864
* Fjodor VasiljevPietarin valot 1869Fjodor Vasiljev  
*Pietarin valot*   
1869
* Vasili Perov Fjodor Dostojevskin muotokuva1872Vasili Perov   
*Fjodor Dostojevskin muotokuva*  
1872
* Ilja Repin Leo Tolstoin muotokuva 1887Ilja Repin  
 *Leo Tolstoin muotokuva* 1887
* Ivan ŠiškinAamu mäntymetsässä1889Ivan Šiškin  
*Aamu mäntymetsässä*  
1889
* Mihail VrubelDemoni puutarhassa1890Mihail Vrubel  
*Demoni puutarhassa*  
1890
* Isaak LevitanIkuisen levon aika1894Isaak Levitan  
*Ikuisen levon aika*  
1894
* Arhip KuindžiElbrus1890-1895Arhip Kuindži  
*Elbrus*  
1890-1895
* Osip BrazAnton Pavlovitš Tšehov 1898Osip Braz  
*Anton Pavlovitš Tšehov*  
 1898
* Arkadi RylovSinisellä aavalla1918Arkadi Rylov  
*Sinisellä aavalla*  
1918

Lähteet
-------

1. ↑  Reetta Ravi: Maisema määrittää yhä venäläistä sielua *Kouvola Sanomat*.  Arkistoitu 25.12.2011. Viitattu 28.9.2008.
2. ↑  John Varoli: Moscow's Tretyakov Gallery Seeks New Building for Modern Art *sgallery.net*.  28.8.2008.  Arkistoitu 18.7.2012. Viitattu 28.9.2008. (englanniksi)
3. ↑  Kati Ranta, Tretjakovin maagiset maisemat (Arkistoitu – Internet Archive), -ing, YIT:n sidosryhmälehti 1/2008 s. 32. Viitattu 23.10.2008.
4. ↑  Sothebyn huutokauppaluettelo[vanhentunut linkki] viitattu 23.9.2008 engl.

Kirjallisuutta
--------------

* Iliana Mejias-Ojajärvi: Venäjän maalaustaide. Ikoneista avantgarden kynnykselle. WSOY 2006. ISBN 951-0-29968-5
* Tretjakovin galleria, Moskova: maalauksia, grafiikkaa, veistoksia. (Lidia Iovleva, N Adaskina, Vladimir Orlov, Vappu Orlov) Tammi : Aurora 1983 ISBN 9513056228
* Tretjakovin galleria, Moskova: maalaustaidetta. (Vsevolod Volodarski, Virve Lahtinen) Kansankulttuuri : Aurora 1984 ISBN 9516153445

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Tretjakovin galleria**.
* Gallerian viralliset sivut (venäjäksi)
* Gallerian viralliset sivut (englanniksi)
* Pavel Tretyakov (1832-1898) - lyhyt elämäkerta (englanniksi)
* Tretjakovin gallerian mestariteoksia (englanniksi)
* Ikoneja Tretjakovin gallerian kokoelmista (englanniksi)
* Visiting the Tretyakov (Arkistoitu – Internet Archive) - Käytännön tietoa muun muassa aukioloajat ja yhteystiedot (englanniksi)